Filip Hristić
<s>Filip Hristić (Beograd, 15/27. mart 1819 — Menton, Francuska, 29. januar/11. februar 1905) je bio kneževski predstavnik tj. predsednik 17. vlade Srbije, ministar inostranih dela, ministar prosvete, guverner Narodne banke, stalni ambasador Srbije u Carigradu, Beču, Berlinu i Londonu, počasni član Srpske kraljevske akademije.</s>

<s>Porodica, detinjstvi i mladost 
Filip Hristić sin je Karađorđevog bimbaše Hriste Đorđevića rodom iz Samokova, rodonačelnika Hristića.</s><s>Hristin brat je bimbaša Veličko Đorđević, rodonačelnik beogradske porodice Veličković.</s>

<s>Pošto je rano ostao bez oca, Filip Hristić je bio usvojenik, odnosno živeo je i školovao se kod srpskog mitropolita Melentija Pavlovića, koji je, inače bio brat od strica gospodara Tome Vučića Perišića.</s><s>Školovanje je nastavio kao družbenik „mladih begova“, sinova kneza Miloša Obrenovića, Milana i Mihaila.</s><s>U Beogradu je završio Licej 1836, da bi školovanje nastavio kao državni pitomac u inostranstvu u Beču i Parizu, gde je na Sorboni doktorirao pravo.</s>

<s>Filip Hristić se oženio Danicom Hadži-Toma kćerkom beogradskog veletrgovca i milionera Hadži-Tome (Opulosa), poreklom Grka, rodonačelnika politički uticajne porodice Hadži-Toma (Hadži-Tomić, Hadži-Tomini) i Jelene, kćerke Hadži-Brzaka.</s><s>Pašenozi Filipa Hristića bili su Jovan Ristić, jedini namesnik i kneževskog i kraljevskog dostojanstva u istoriji Srbije, predsednik ministarskog saveta, ministar inostranih poslova, Radivoje Milojković, ministar unutrašnjih poslova i general Antonije M. Bogićević, ministar vojni, unuk jadranskog vojvode Antonija Bogićevića i blizak rođak Obrenovića, ujak u drugom kolenu kralja Milana.</s>

<s>Državna služba</s>

<s>U državnoj upravi se, pri kraju vladavine Aleksandra Karađorđevića, zaposlio kao komesar Dunavske komisije.</s><s>Postao je i član Saveta.</s><s>Po povratku Miloša Obrenovića na vlast, postao je njegov lični sekretar (1858—1860).</s>

<s>Pod knezom Mihailom je predsednik vlade i ministar inostranih dela od 27. oktobra 1860. do 9. decembra 1861. godine.</s><s>Bio je to pokušaj izmirenja stranaka.</s><s>U vreme Hristićeve vlade doneti su osnovni zakoni Mihailove vladavine, a na Preobraženskoj skupštini.</s><s>Krajem 1861. knez Mihailo se odlučuje za konzervativnu politiku i zamenjuje Hristićevu vladu Garašaninovom, a Hristić je vraćen u Savet.</s>

<s>Posle turskog bombardovanja gradova 1862. godine. poslat je, zajedno sa knjeginjom Julijom, u misiju u London da objasni politički položaj Srbije i srpske zahteve.</s><s>Poslanik je Srbije u Carigradu od 1871. godine do 1873. godine.</s><s>Ministar prosvete je u Marinovićevoj vladi od 22. oktobra 1873. do 25. novembra 1874. godine.</s><s>Posle prvog srpsko-turskog rata 1877. je delegat Srbije za zaključenje mira.</s><s>Poslanik je Srbije u Carigradu, Beču i Londonu od 1878. do 1883. godine.</s><s>Guverner je Narodne banke Kraljevine Srbije od 1885. do 1890. godine.</s>

<s>Član je Društva srpske slovesnosti od 1846. godine.</s><s>Član je Srpskog učenog društva od 29. jula 1864. godine.</s><s>Počasni je član Srpske kraljevske akademije od 10. februara 1892. godine.</s>

<s>Sin Filipa Hristića Milan Hristić bio je sekretar poslanstva Kraljevine Srbije u Carigradu, a praunuk je Jovan Hristić.</s><s>Milan Hristić je u prvom braku sa Artemizom Joanides, Grkinjom iz Carigrada imao troje dece.</s><s>U drugom braku oženio se poljskom plemkinjom i živeo je i umro u jednom zamku pored Krakova.</s>

<s>Bivša snaha Filipa Hristića Artemiza Hristić, rođ.</s><s>Joanides, majka je vanbračnog sina kralja Milana Obrenovića, Đorđa, koji je bio usvojenik grofa Zičija.</s><s>Đorđe je u jednom trenutku, nakon smrti njegovog brata po ocu kralja Aleksandra Obrenovića pokazao pretenzije na srpski presto.</s>

<s>Vidi još 
 Kuća porodice Hristić-Mijušković
 Vlada Filipa Hristića
 Spisak predsednika vlada Srbije
 Spisak ministara inostranih poslova Srbije
 Spisak počasnih članova Srpske kraljevske akademije</s>

<s>Izvori</s>

<s>Literatura</s>

<s>Spoljašnje veze 
 Biografija na sajtu SANU 
 Biografija Filipa Hristića i na engleskom
 Aleksandar Bačko: Stare beogradske porodice - Hristić 
 Čovek koji je stvarao istoriju („Večernje novosti”, 6. jun 2017)
 Vaspitanje nove srpske elite („Večernje novosti”, 7. jun 2017)</s>

<s>Srpski ministri
Srpski političari
Srpski memoaristi
Ambasadori Srbije
Predsednici Vlade Kneževine Srbije
Počasni članovi SANU
Članovi Društva srpske slovesnosti
Članovi Srpskog učenog društva
Biografije, Beograd</s>

